Document ID: 32007R1024

KOMISIJOS REGLAMENTAS (EB) Nr. 1024/2007
2007 m. rugsėjo 3 d.
iš dalies keičiantis Reglamentą (EB) Nr. 409/2007, keičiantį Tarybos reglamento (EB) Nr. 673/2005, nustatančio papildomus importo muitus tam tikriems Jungtinių Amerikos Valstijų kilmės produktams, I ir II priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. balandžio 25 d. Tarybos reglamentą (EB) Nr. 673/2005, nustatantį papildomus importo muitus tam tikriems Jungtinių Amerikos Valstijų kilmės produktams (1), ypač į jo 3 straipsnį,
kadangi:
(1)
Reglamentu (EB) Nr. 409/2007 į Tarybos reglamento (EB) Nr. 673/2005 I priede pateiktą sąrašą papildomai įtraukti 32 produktai. Todėl tiems Jungtinių Amerikos Valstijų kilmės importuojamiems produktams nuo 2007 m. gegužės 1 d. taikomas papildomas 15 % ad valorem muitas.
(2)
Siekiant apsaugoti teisėtus importuotojų lūkesčius, reikėtų paaiškinti, kad prekėms, kurios Reglamento (EB) Nr. 409/2007 taikymo dieną jau buvo muitinės prižiūrimos ir kurių paskirties vietos negalima pakeisti, papildomas muitas netaikomas.
(3)
Siekiant išvengti tolimesnio susijusių prekių muitinio įforminimo atidėjimo, šis reglamentas turėtų įsigalioti paskelbimo dieną.
(4)
Šiame reglamente nustatytos priemonės atitinka Atsakomųjų prekybos veiksmų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 409/2007 3 straipsnio 2 dalis pakeičiama taip:
„Kai galima įrodyti, kad produktai jau vežami į Bendriją arba yra laikomi laikinajame muitinės sandėlyje, laisvojoje zonoje ar laisvajame sandėlyje, arba kuriems pagal Bendrijos muitinės kodeksą įforminta sąlyginio neapmokestinimo procedūra šio reglamento taikymo dieną ir jų paskirties vietos negalima pakeisti, šiems produktams papildomas muitas netaikomas, jei jie yra klasifikuojami priskiriant vieną iš šių KN kodų (2): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 ir 9406 00 11.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2007 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugsėjo 3 d.

Labels: 3
15
18